Komisijos sprendimas
1999 m. liepos 11 d.
antrą kartą iš dalies keičiantis Sprendimus 1999/466/EB ir 1999/467/EB, atitinkamai nustatančius tam tikrų valstybių narių arba valstybių narių regionų oficialiai bruceliozės ir tuberkuliozės neapimtų galvijų bandų statusą
(pranešta dokumentu Nr. C(2000) 1943)
(tekstas svarbus EEE)
(2000/442/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1], su paskutiniais pakeitimais, padarytais Direktyva 2000/15/EB [2], ypač į jo A priedo I skirsnio 4 punktą ir A priedo II skirsnio 7 punktą,
kadangi:
(1) 1999 m. liepos 15 d. Komisijos sprendimas 1999/466/EB, nustatantis tam tikrų valstybių narių ir valstybių narių regionų oficialiai bruceliozės neapimtų galvijų bandų statusą bei panaikinantis Sprendimą 97/175/EB [3], su pakeitimais, padarytais Sprendimu 2000/69/EB [4] tokį statusą suteikė tam tikroms valstybėms narėms ir jų regionams iki 2000 m. birželio 30 d.
(2) 1999 m. liepos 15 d. Komisijos sprendimas 1999/467/EB, nustatantis tam tikrų valstybių narių ir valstybių narių regionų oficialiai tuberkuliozės neapimtų galvijų bandų statusą bei panaikinantis Sprendimą 96/76/EB [5], su pakeitimais, padarytais Sprendimu 2000/69/EB, tokį statusą suteikė tam tikroms valstybėms narėms ir jų regionams iki 2000 m. birželio 30 d.
(3) Oficialaus tuberkulioze ir brucelioze nesergančių galvijų bandų statuso galiojimo trukmės apribojimas, numatytas minėtuose sprendimuose, buvo pradėtas taikyti dėl datų nenuoseklumo įvairiuose teisės aktuose, susijusiuose su galvijų identifikavimo sistema.
(4) Kol įsigalios Direktyvos 64/432/EEB A priedo I skirsnio 4 punkto b papunkčio ir A priedo II skirsnio 7 punkto b papunkčio pakeitimai, būtina pratęsti Sprendimų 1999/466/EB ir 1999/467/EB II prieduose minėtų regionų oficialaus brucelioze ir tuberkulioze nesergančių galvijų bandų statuso patvirtinimą.
(5) Šiame sprendime numatytos priemonės atitinka nuolatinio Veterinarijos komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 1999/466/EB II priedo pavadinime vietoj žodžių "iki 2000 m. birželio 30 d." įrašomi žodžiai "iki 2000 m. spalio 31 d."
2. Sprendimo 1999/467/EB II priedo pavadinime vietoj žodžių "iki 2000 m. birželio 30 d." įrašomi žodžiai "iki 2000 m. spalio 31 d."
2 straipsnis
Šis sprendimas yra skirtas valstybėms narėms.
Priimta Briuselyje, 2000 m. liepos 11 d.